

**DREJTORIA E MENAXHIMIT TE BURIMEVE NJEREZORE**

**SHPALLJE PËR NËPUNËS CIVIL,**

**LËVIZJE PARALELE DHE PRANIM NË SHËRBIMIN CIVIL**

**Lloji i diplomës “Agronomi”, niveli minimal i diplomës “Bachelor”**

Në zbatim të nenit 22 dhe të nenit 25, të Ligjit Nr. 152/2013, “*Për nëpunësin civil*”, i ndryshuar, si dhe të Kreut II, III, IV dhe VII, të Vendimit Nr. 243, datë 18/03/2015, Bashkia Kukesshpall procedurat e lëvizjes paralele dhe pranimit në shërbimin civil për pozicionet:

* 1 (nje)- Specialist i Sherbimeve Bujqesore ne Drejtorine e Zhvillimit TE Bujqesise, - IV-3
* 1 (një)- Specialist i Programimit dhe Vleresimit te Politikave Rurale per Bujqesine, - IV-3

|  |
| --- |
| Pozicioni më sipër, u ofrohet fillimisht nëpunësve civilë të së njëjtës kategori për procedurën e lëvizjes paralele!  Vetëm në rast se në përfundim të procedurës së lëvizjes paralele, rezulton se ky pozicion është ende vakant, ai është i vlefshëm për konkurimin nëpërmjet procedurës se pranimit në shërbimin civil. |

**Për të dy Procedurat (lëvizje paralele dhe pranim në shërbimin civil)**

**aplikohet në të njëjtën kohë!**

|  |
| --- |
| **Afati për dorëzimin e Dokumenteve: Levizja Pralele 09.07.2025**  **Pranim ne Sherbimin Civil 14.07.2025** |

|  |
| --- |
| **Përshkrimi përgjithësues i punës për pozicionin si më sipër është:** |

1. Promovimin, zbatimin e politikave zhvillimore dhe programeve sektoriale për përkrahjen e sherbimeve bujqësore.
2. Dhenie asistencë fermerëve në identifikimin e mundësive të ndryshme për zhvillimin e agrobiznesit në bazë të analizës së tregut.
3. Përgatitjen e materialeve dhe praktikave të mira këshilluese, broshura, fletëpalosje, mesazhe, si dhe përhapjen e tyre përmes qendrave informative këshilluese për sherbimet bujqësore.
4. Hartimin e programeve ne fushen e sherbimeve bujqesore per:

* menaxhimin më të mire të fermave,
* përmirësimin dhe rritjen e prodhimtarisë,
* ngritjen e cilësisë së prodhimeve të tyre,
* mbrojtjen e bimëve dhe të kafshëve nga sëmundjet dhe dëmtuesit,
* futjen e inovacioneve në bizneset e tyre dhe daljen me produkte të reja,
* futjen e produkteve të tyre në tregjet e produkteve bujqësore,
* rrjetëzimin e fermerëve,
* stimulimin e subjekteve të cilet merren me bujqësi.

1. Bashkëpunon dhe koordinon veprimtarinë e drejtorise, me ofrues të tjerë shërbimesh, pjesë e sistemit të informacionit bujqësor.
2. Ofrimin e shërbimeve këshillimore për sektoret e bujqësise dhe zhvillimit rural, që të lehtësoj dhe ndihmoj iniciativat e fermerëve dhe komuniteteve rurale.
3. Hartimi i proçedurave te zbatimit te asistencës teknike, shërbimeve këshillimore dhe trajnimeve profesionale.
4. Prezantimin e praktikave me te mira të menaxhimit të biznesit të fermave, të praktikave të qëndrueshme bujqësore dhe të ndërmarrjeve jo-bujqësore rurale.
5. Permirsimi i sistemit te marketingut, agro-perpunimit, dhe sherbimeve mbeshtetese ne bujqesi
6. Merr pjese ne grupet e punes per perllogaritjen e vleres se bimeve qe ndodhen te mbjella ne tokat bujqesore, ne rastet e shpronesimeve te perhershme ose te perkohshme per interes publik..

**I-Lëvizja paralele**

Kanë të drejtë të aplikojnë për këtë procedurë vetëm nëpunësit civilë të së njëjtës kategori, në të gjitha insitucionet pjesë e shërbimit civil.

|  |  |
| --- | --- |
| **1.1** | **KUSHTET PËR LËVIZJEN PARALELE DHE KRITERET E VEÇANTA** |

Kandidatët duhet të plotësojnë kushtet për lëvizjen paralele si vijon:

* Të jenë nëpunës civil të konfirmuar, brenda së njëjtës kategori, (sipas përcaktimeve të nenit 19 të ligjit 152/2013 *“Për nëpunësin civil”*, i ndryshuar);
* Të mos kenë masë disiplinore në fuqi (të vërtetuar me një dokument nga institucioni);
* Të kenë të paktën një vlerësim pozitiv (për kandidatët e institucioneve që sapo kanë hyrë në shërbimin civil kërkohet vlerësim nga eprori direkt);

Kandidatët duhet të plotësojnë kriteret e veçanta si vijon:

1. Të zotërojnë diplomë të nivelit “Bachelor” në Agronomi. (*Diplomat të cilat janë marrë jashtë vendit, duhet të jenë të njohura paraprakisht pranë institucionit përgjegjës për njehsimin e diplomave sipas legjislacionit në fuqi).*
2. Të kenë eksperiencë pune në administratën shtetërore dhe/ose institucione të pavarura, etj.
3. Të kenë aftësi të mira komunikuese dhe të punës në grupë.
4. Të zotërojnë gjuhën angleze. Përparësi ka një gjuhë e dytë e BE-së.

|  |  |
| --- | --- |
| **1.2** | **DOKUMENTACIONI, MËNYRA DHE AFATI I DORËZIMIT.** |

Kandidatët duhet të dorëzojnë pranë njësisë së burimeve njerëzore të Bashkise Kukes ku ndodhet pozicioni për të cilin ata dëshirojnë të aplikojnë, dokumentet si më poshtë:

Kandidatët që aplikojnë duhet të dorëzojnë Dokumentet si më poshtë:

1. Jetëshkrim i plotësuar në përputhje me dokumentin tip
2. Fotokopje të diplomës;
3. Fotokopje të librezës së punës (të gjitha faqet që vërtetojnë eksperiencën në punë);
4. Fotokopje të letërnjoftimit (ID);
5. vërtetim të gjendjes shëndetësore;
6. vertetim nga prokuroria;
7. vertetim nga gjykata;
8. vertetimin e gjendjes gjyqesore (deshmi penaliteti);
9. Vetëdeklarim të gjendjes gjyqësore;
10. Vlerësimin e fundit nga eprori direkt;
11. Vërtetim nga Institucioni qe nuk ka masë displinore në fuqi.
12. Çdo dokumentacion tjetër që vërteton trajnimet, kualifikimet, arsimin shtesë, vlerësimet pozitive apo të tjera të përmendura në jetëshkrimin tuaj.

***Dokumentet duhet të dorëzohen me postë apo drejtpërsëdrejti në Bashkine Kukes, brenda* datës 09.07.2025*.***

|  |  |
| --- | --- |
| **1.3** | **REZULTATET PËR FAZËN E VERIFIKIMIT PARAPRAK** |

Në datën **11.07.2025***,* njësia e menaxhimit të burimeve njerëzore të Bashkise Kukes ku ndodhet pozicioni për të cilin ju dëshironi të aplikoni do të shpallë në portalin “Shërbimi Kombëtar i Punësimit” listën e kandidatëve që plotësojnë kushtet e lëvizjes paralele dhe kriteret e veçanta, si dhe datën, vendin dhe orën e saktë ku do të zhvillohet intervista.

Në të njëjtën datë kandidatët që nuk i plotësojnë kushtet e lëvizjes paralele dhe kriteret e veçanta do të njoftohen individualisht nga njësia e menaxhimit të burimeve njerëzore të Bashkise Kukes ku ndodhet pozicioni për të cilin ju dëshironi të aplikoni, nëpërmjet adresës tuaj të e-mail, për shkaqet e moskualifikimit.

|  |  |
| --- | --- |
| **1.4** | **FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET INTERVISTA.** |

Kandidatët do të vlerësohen në lidhje me:

1. Njohuritë mbi Ligjin Nr. 152/2013,*“Për nëpunësin civil”*, i ndryshuar, dhe aktet nënligjore dalë në zbatim të tij.
2. Njohuritë mbi Ligjin Nr. 9131, datë 08.09.2003,*“Për rregullat e etikës në administratën publike”*.
3. Njohuritë mbi Ligjin Nr. 44/2015, “*Kodi i Proçedurave Administrative të Republikës së Shqipërisë*”.
4. Njohuritë mbi Ligjin Nr. 139/2015 “*Për vetëqeverisjen vendore*”;
5. Njohuritë mbi Ligjin Nr. 7961, datë 12.07.1995 “*Kodi i Punës i Republikës së Shqipërisë*” i ndryshuar,
6. Njohuritë mbi Kushtetutën e Republikës së Shqipërisë
7. Njohuri në lidhje me ligjin nr. Nr. 10296, datë 8.7.2010 “*Për Menaxhimin Financiar dhe Kontrollin*”,
8. Njohuritë mbi Ligjin Nr. 119/2014 “Për të drejtën e informimit”
9. Njohuritë mbi Ligjin Nr. 9887, datë 10.03.2008 “*Për mbrojtjen e të dhënave personale*”.
10. Njohuri mbi menaxhimin e riskut.
11. Njohuri per Ligjet, VKM dhe udhezime ne fuqi qe lidhen me fushen.

|  |  |
| --- | --- |
| **1.5** | **MËNYRA E VLERËSIMIT TË KANDIDATËVE** |

Kandidatët do të vlerësohen për jetëshkrimin, eksperiencat, trajnimet, kualifikimet e lidhura me fushën, si dhe vlerësimet pozitive. Totali i pikëve për këtë vlerësim është 40 pikë.

Kandidatët gjatë intervistës së strukturuar me gojë do të vlerësohen në lidhje me:

* Njohuritë, aftësitë, kompetencën në lidhje me përshkrimin e pozicionit të punës;
* Eksperiencën e tyre të mëparshme;
* Motivimin, aspiratat dhe pritshmëritë e tyre për karrierën.

Totali i pikëve në përfundim të intervistës së strukturuar me gojë është 60 pikë.

Më shumë detaje në lidhje me vlerësimin me pikë, metodologjinë e shpërndarjes së pikëve, mënyrën e llogaritjes së rezultatit përfundimtar i gjeni në Udhëzimin Nr. 2, datë 27.03.2015, “Për procesin e plotësimit të vendeve të lira në shërbimin civil nëpërmjet procedures së lëvizjes paralele, ngritjes në detyrë për kategorinë e mesme dhe të ulët drejtuese dhe pranimin në shërbimin civil në kategorinë ekzekutive nëpërmjet konkurrimit të hapur”, të Departamentit të Administratës Publike [www.dap.gov.al](http://www.dap.gov.al).

|  |  |
| --- | --- |
| **1.6** | **DATA E DALJES SË REZULTATEVE TË KONKURIMIT DHE MËNYRA E KOMUNIKIMIT** |

Në përfundim të vlerësimit të kandidatëve, Bashkia Kukes do të shpallë fituesin në portalin “Shërbimi Kombëtar i Punësimit”. Të gjithë kandidatët pjesëmarrës në këtë procedurë do të njoftohen në mënyrë elektronike për datën e saktë të shpalljes së fituesit.

**2- Pranimi në shërbimin civil**

|  |
| --- |
| *Vetëm në rast se nga pozicionet e renditura në fillim të kësaj shpalljeje, në përfundim të procedurës së lëvizjes paralele, rezulton se ende ka pozicione vakante, këto pozicione janë të vlefshme për konkurimin nëpërmjet procedurës së pranimit në shërbimin civil për kategorinë ekzekutive.* |

*Për këtë procedurë kanë të drejtë të aplikojnë të gjithë kandidatët që plotësojnë kërkesat e përgjithshme në përputhje me nenin 21, të Ligjit Nr. 152/2013, “Për nepunesit civil”, i ndryshuar.*

|  |  |
| --- | --- |
| **2.1** | **KUSHTET QË DUHET TË PLOTËSOJË KANDIDATI NË PROCEDURËN E PRANIMIT NË SHËRBIMIN CIVIL DHE KRITERET E VEÇANTA** |

**Kushtet që duhet të plotësojë kandidati në procedurën e pranimit në shërbimin civil janë:**

1. Të jetë shtetas shqiptar;
2. Të ketë zotësi të plotë për të vepruar;
3. Të zotërojë gjuhën shqipe, të shkruar dhe të folur;
4. Të jetë në kushte shëndetësore që e lejojnë të kryejë detyrën përkatëse;
5. Të mos jetë i dënuar me vendim të formës së prerë për kryerjen e një krimi apo për kryerjen e një kundërvajtjeje penale me dashje;
6. Ndaj tij të mos jetë marrë masa disiplinore e largimit nga shërbimi civil, që nuk është shuar sipas Ligjit Nr. 152/2013, “*Për nëpunësin civil*”, i ndryshuar.

Kandidatët duhet të plotësojnë kriteret e veçanta si vijon:

1. Të zotërojnë diplomë të nivelit “Bachelor” në Agronomi. (*Diplomat të cilat janë marrë jashtë vendit, duhet të jenë të njohura paraprakisht pranë institucionit përgjegjës për njehsimin e diplomave sipas legjislacionit në fuqi).*
2. Të kenë eksperiencë pune në administratën shtetërore dhe/ose institucione të pavarura, etj.
3. Të kenë aftësi të mira komunikuese dhe të punës në grupë.
4. Të zotërojnë gjuhën angleze. Përparësi ka një gjuhë e dytë e BE-së.

|  |  |
| --- | --- |
| **2.2** | **DOKUMENTACIONI, MËNYRA DHE AFATI I DORËZIMIT** |

Kandidatët duhet të dorëzojnë pranë njësisë së burimeve njerëzore të Bashkise Kukes ku ndodhet pozicioni për të cilin ata dëshirojnë të aplikojnë, dokumentet si më poshtë:

1. Jetëshkrim i plotësuar në përputhje me dokumentin tip
2. fotokopje të diplomës;
3. fotokopje të librezës së punës (të gjitha faqet që vërtetojnë eksperiencën në punë);
4. fotokopje të letërnjoftimit (ID);
5. vërtetim të gjendjes shëndetësore;
6. vertetim nga prokuroria;
7. vertetim nga gjykata;
8. vertetimin e gjendjes gjyqesore (deshmi penaliteti);
9. Vetëdeklarim të gjendjes gjyqësore;
10. Çdo dokumentacion tjetër që vërteton trajnimet, kualifikimet, arsimim shtesë, vlerësimet pozitive apo të tjera të përmendura në jetëshkrimin tuaj.

***Dokumentet duhet të dorëzohen me postë apo drejtpërsëdrejti në Bashkine Kukes, brenda datës 14.07.2025.***

|  |  |
| --- | --- |
| **2.3** | **REZULTATET PËR FAZËN E VERIFIKIMIT PARAPRAK** |

Në datën 24.07.2025, njësia e menaxhimit të burimeve njerëzore të Bashkise Kukes, ku ndodhet pozicioni për të cilin ju dëshironi të aplikoni do të shpallë në portalin “Shërbimi Kombëtar i Punësimit” listën paraprake te kandidatëve që plotësojnë kushtet dhe kriteret e veçanta, si dhe datën, vendin dhe orën e saktë ku do të zhvillohet intervista.

Në të njëjtën datë kandidatët që nuk i plotësojnë kushtet dhe kriteret e veçanta do të njoftohen individualisht nga njësia e menaxhimit të burimeve njerëzore të Bashkise Kukes, ku ndodhet pozicioni për të cilin ju dëshironi të aplikoni, nëpërmjet adresës tuaj të e-mail, për shkaqet e moskualifikimit.

|  |  |
| --- | --- |
| **2.4** | **FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET TESTIMI DHE INTERVISTA** |

Kandidatët do të vlerësohen në lidhje me:

1. Njohuritë mbi Ligjin Nr. 152/2013,*“Për nëpunësin civil”*, i ndryshuar, dhe aktet nënligjore dalë në zbatim të tij.
2. Njohuritë mbi Ligjin Nr. 9131, datë 08.09.2003,*“Për rregullat e etikës në administratën publike”*.
3. Njohuritë mbi Ligjin Nr. 44/2015, “*Kodi i Proçedurave Administrative të Republikës së Shqipërisë*”.
4. Njohuritë mbi Ligjin Nr. 139/2015 “*Për vetëqeverisjen vendore*”;
5. Njohuritë mbi Ligjin Nr. 7961, datë 12.07.1995 “*Kodi i Punës i Republikës së Shqipërisë*” i ndryshuar,
6. Njohuritë mbi Kushtetutën e Republikës së Shqipërisë
7. Njohuri në lidhje me ligjin nr. Nr. 10296, datë 8.7.2010 “*Për Menaxhimin Financiar dhe Kontrollin*”,
8. Njohuritë mbi Ligjin Nr. 119/2014 “Për të drejtën e informimit”
9. Njohuritë mbi Ligjin Nr. 9887, datë 10.03.2008 “*Për mbrojtjen e të dhënave personale*”.
10. Njohuri mbi menaxhimin e riskut.
11. Njohuri mbi ligjet, VKM dhe Udhezimet qe lidhen me fushen ku konkuron.

|  |  |
| --- | --- |
| **2.5** | **MËNYRA E VLERËSIMIT TË KANDIDATËVE** |

**Kandidatët do të vlerësohen në lidhje me:**

1. Vlerësimin me shkrim, deri në 60 pikë;
2. Intervistën e strukturuar me gojë qe konsiston ne motivimin, aspiratat dhe pritshmëritë e tyre për karrierën, deri në 25 pikë;
3. Jetëshkrimin, që konsiston në vlerësimin e arsimimit, të përvojës e të trajnimeve, të lidhura me fushën, deri në 15 pikë;

Më shumë detaje në lidhje me vlerësimin me pikë, metodologjinë e shpërndarjes së pikëve, mënyrën e llogaritjes së rezultatit përfundimtar i gjeni në Udhëzimin nr. 2, datë 27.03.2015, të Departamentit të Administratës Publike [www.dap.gov.al](http://www.dap.gov.al)

|  |  |
| --- | --- |
| **2.6** | **DATA E DALJES SË REZULTATEVE TË KONKURIMIT DHE MËNYRA E KOMUNIKIMIT** |

Në përfundim të vlerësimit të kandidatëve, Bashkia Kukes do të shpallë fituesin në portalin “Shërbimi Kombëtar i Punësimit”. Të gjithë kandidatët pjesëmarrës në këtë procedurë do të njoftohen në mënyrë elektronike për rezultatet.

Të gjithë kandidatët që aplikojnë për proçedurën e pranimit ne sherbimin civil per kategorine ekzekutive, do të marrin informacion në faqen e internetit te institucionit, për fazat e mëtejshme të kësaj procedure:

* Per daten e daljes se rezultateve te verifikimit paraprak,
* Daten, vendin dhe oren ku do te zhvillohet konkurimi duke filluar nga data **04.08.2025.**